## Rješenje kojim se društvu za upravljanje fondovima rizičnog kapitala s privatnom ponudom Nexus Private Equity d.o.o., Zagreb, odobrava osnivanje Nexus FGS otvorenog investicijskog fonda rizičnog kapitala s privatnom ponudom

### NN 95/2010 (4.8.2010.), Rješenje kojim se društvu za upravljanje fondovima rizičnog kapitala s privatnom ponudom Nexus Private Equity d.o.o., Zagreb, odobrava osnivanje Nexus FGS otvorenog investicijskog fonda rizičnog kapitala s privatnom ponudom

HRVATSKA AGENCIJA ZA NADZOR FINANCIJSKIH USLUGA

2681

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« 140/05) te članaka 5., 196., 205., 216. i 220. Zakona o investicijskim fondovima (»Narodne novine« 150/05), Uprava Hrvatske agencije za nadzor financijskih usluga, na zahtjev društva za upravljanje fondovima rizičnog kapitala s privatnom ponudom Nexus Private Equity Partneri d.o.o., Zagreb, Ivana Lučića 2a, u predmetu izdavanja odobrenja za osnivanje i prijavu upisa u registar fondova Nexus FGS otvorenog investicijskog fonda rizičnog kapitala s privatnom ponudom, na sjednici održanoj 22. srpnja 2010. donijela je

RJEŠENJE

1. Društvu za upravljanje fondovima rizičnog kapitala s privatnom ponudom Nexus Private Equity Partneri d.o.o., Zagreb, Ivana Lučića 2a, odobrava se osnivanje Nexus FGS otvorenog investicijskog fonda rizičnog kapitala s privatnom ponudom.

2. Društvu Nexus Private Equity Partneri d.o.o., Zagreb, Ivana Lučića 2a, odobrava se Prospekt i Statut Nexus FGS otvorenog investicijskog fonda rizičnog kapitala s privatnom ponudom.

3. Odobrava se izbor Societe Generale – Splitska banka d.d., Split, Ruđera Boškovića 16, koja će obavljati poslove depozitne banke za Nexus FGS otvoreni investicijski fond rizičnog kapitala s privatnom ponudom i to na temelju ugovora sklopljenog 1. lipnja 2010. između društva Nexus Private Equity Partneri d.o.o., Zagreb, Ivana Lučića 2a i Societe Generale – Splitska banka d.d., Split, Ruđera Boškovića 16.

4. Nexus FGS otvoreni investicijski fond rizičnog kapitala s privatnom ponudom upisuje se u registar fondova pod identifikacijskim brojem RPP152.

5. Ovo rješenje objavit će se u »Narodnim novinama«.

Obrazloženje

Društvo za upravljanje fondovima rizičnog kapitala s privatnom ponudom Nexus Private Equity Partneri d.o.o., Zagreb, Ivana Lučića 2a (dalje: Društvo), podnijelo je 2. lipnja 2010. godine zahtjev za odobrenje osnivanja otvorenog investicijskog fonda rizičnog kapitala s privatnom ponudom Nexus FGS, prijavu upisa u registar fondova za Nexus FGS otvoreni investicijski fond rizičnog kapitala s privatnom ponudom, kao i zahtjev za odobrenje prospekta i statuta tog fonda te odobrenje izbora depozitne banke, sve sukladno odredbama članaka 5., 196., 205., 216. i 220. Zakona o investicijskim fondovima.

Društvo je, nakon zahtjeva Hrvatske agencije za nadzor financijskih usluga, 16. srpnja 2010. dostavilo cjelokupnu dokumentaciju.

Pregledom zahtjeva za odobrenje utvrđeno je da je Društvo priložilo svu potrebnu dokumentaciju sukladno odredbama članka 205. Zakona o investicijskim fondovima, a iz koje je razvidno da su Prospekt i Statut NEXUS FGS otvorenog investicijskog fonda rizičnog kapitala s privatnom ponudom u skladu s odredbama članaka 216. i 220. Zakona o investicijskim fondovima.

Također je pregledom zahtjeva za odobrenje izbora depozitne banke, na temelju ugovora sklopljenog između Društva i Societe Generale – Splitska banka d.d., Split, Ruđera Boškovića 16, odobren izbor depozitne banke, a sve vezano uz obavljanje poslova predviđenih odredbama članka 196. Zakona o investicijskim fondovima.

Slijedom navedenog, valjalo je zahtjev Društva riješiti na način opisan u točkama 1. 2. i 3. izreke ovog rješenja te upisati Nexus FGS otvoreni investicijski fond rizičnog kapitala s privatnom ponudom u registar fondova pod identifikacijskim brojem RPP152.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-06/5

Urbroj: 326-113-10-6

Zagreb, 22. srpnja 2010.

Zamjenik
predsjednika Uprave
Ivo Šulenta, v. r.

Rješenje, NN 95/2010-2681